કાયમી શરદીવાળું બાળક નાકથી બરોબર શ્વાસ લઈ શકતું નથી. જેથી મોં વાટે શ્વાસ લે છે. જેને લીધે દુષતિ પદાર્થો વધારે પ્રમાણમાં ગળામાં પેસે છે. આ ઉપરાંત વારંવાર મોંએથી શ્વાસ લેવાની આદત પડવાથી ઉપલા જડબાનો આકાર થોડો ફરે છે. શ્વાસ લેવામાં કષ્‍ટ થતું હોઈ છાતીના આકારમાં પણ થોડો ફેર પડે છે. કાકડા વધે છે. કાયમી શરદીવાળા બાળકની રોગપ્રતિકારક શક્તિ નબળી હોય છે. જેથી કોઈ પણ રોગનો ભોગ જલ્દી બની શકે છે. શ્વાસ લેવામાં નાકનો ઉપયોગ થાય નહીં તો નાકની નમણાશનો નાશ થઈ શકે છે. એટલે શરદીવાળા બાળક તરીકે પુરતું ધ્યાન આપી, આહાર અને ઔષધની ગોઠવણ કરવી, આળસ કરવી નહીં, બાળકને રસી અપાવ્યા પછી પણ કોઈક બાળકને કંઠરોહિણી – (...) નામનો ભયંકર રોગ થાય છે. બાળકને તાવ આવે, શરદી, કફ હોય, શ્વાસ લેવામાં તકલીફ પડતી હોય, પાણી પણ પીવામાં તકલીફ પડે કે અટકે તો નિષ્‍ણાંતની તરત જ સલાહ લેવી. આયુર્વેદમાં ગળામાં થતાં ૧૮ પ્રકારના રોગો બતાવ્યા છે. એમાં થોડા અતિ ગંભીર છે. ગળામાં થતો એક રોગ જેને સંસ્કૃતમાં ગલશોથ (.....) કહે છે. આ રોગ વિશેષ જોવા મળે છે. અતિ ગરમ, ઉષ્‍ણ ખોરાક લેવાની આદતથી, અતિ ઉષ્‍ણ દવાઓ ખાવાથી, કબજીયાતથી, સુક્ષ્‍મ જંતુવાળી, જુની શરદીથી, કાકડાના રોગથી, પેઢાના દાંતના રોગથી ગળામાં સોજો આવે છે. જેને ગલશોથ કહે છે.